Ανεργία στη Ρωσία

[δεξιά|μικρογραφία|Άτομο με προβλήματα [Όραση|όρασης που αναζητά εργασία στην Γεκατερίνμπουργκ, 2018]]
[μικρογραφία|Τα ποσοστά [Ανεργία|ανεργίας στη Ρωσική Ομοσπονδία από το 1992 μέχρι σήμερα]]
Το ποσοστό απασχόλησης του ρωσικού πληθυσμού είναι αρκετά υψηλό μετά το τέλος της σοβιετικής εποχής, οπότε μειώθηκε ο δείκτης γεννητικότητας και αυξήθηκε απότομα ο αριθμός των γυναικών οι οποίες συμμετείχαν στην οικονομία. Μετά την κρίση της αγοράς εργασίας κατά τη διάρκεια της θεραπείας-σοκ κατά τη δεκαετία του 1990, η ανανέωση της οικονομικής ανάπτυξης και η μείωση του οικονομικά ενεργού πληθυσμού της Ρωσίας κατά τη δεκαετία του 1990 αύξησαν την απασχόληση και μείωσαν τα ποσοστά ανεργίας.   

Ο αριθμός των ανέργων στη Ρωσία αξιολογείται από την Ομοσπονδιακή Στατιστική Υπηρεσία του Κράτους (Rosstat) μέσω ερευνών του πληθυσμού με τη χρήση μιας ειδικής μεθοδολογίας.    Μέχρι τον Σεπτέμβριο του 2016, τα επίσημα στατιστικά επίπεδα ανεργίας στη Ρωσία σύμφωνα με τη Rosstat ανήλθαν στο 5,2% του οικονομικά ενεργού πληθυσμού (δηλαδή, του εργατικού δυναμικού), ποσοστό που ισοδυναμεί με τέσσερα εκατομμύρια άτομα και περέμενε αμετάβλητο από τον Σεπτέμβριο του 2015. 

Ο αριθμός των εγγεγραμμένων ανέργων στα κέντρα απασχόλησης ήταν 917.000 άτομα μέχρι τις 18 Οκτωβρίου 2015 και 991.000 άτομα μέχρι τις 22 Ιουνίου της ίδιας χρονιάς.   Ένα τόσο χαμηλό επίπεδο εγγεγραμμένων ανέργων εξηγείται από το γεγονός ότι τα κέντρα απασχόλησης διαγράφουν αυτόματα από το μητρώο τους όλους τους ανέργους οι οποίοι έχουν αρνηθεί την εργασία που τους προσφέρθηκε δύο φορές στη σειρά. Επίσης, οι περισσότερες θέσεις που προσφέρονται στα κέντρα απασχόλησης προσφέρουν τον κατώτατο μισθό. Η μέγιστη περίοδος κατά την οποία γίνεται καταβολή του επιδόματος ανεργίας είναι ένα έτος από την ημερομηνία απόλυσης από την τελευταία εργασία.

Επίσης, υπάρχει εκτεταμένη μαύρη εργασία, η οποία αντιστοιχεί σε περισσότερο από το 20% του οικονομικά ενεργού πληθυσμού από το 2014  και προκαλεί αναντιστοιχία μεταξύ των επίσημων και των πραγματικών στατιστικών στοιχείων για την απασχόληση. Σύμφωνα με στοιχεία τα οποία αναγράφει η εφημερίδα *Nezavisimaya Gazeta* επικαλούμενη την αντιπρόεδρο της Ρωσικής Ομοσπονδίας, Όλγα Γκολοντέτς, το 2013, το 44% (38&nbsp;εκατομμύρια από τα 86&nbsp;εκατομμύρια) των Ρώσων πολιτών που βρίσκονταν σε ηλικία εργασίας (16–54 ετών για τις γυναίκες, 16–59 ετών για τους άνδρες) δεν είχαν κάποια επίσημη απασχόληση.  

Ένα ακόμη πρόβλημα που επηρεάζει την απασχόληση στη Ρωσία είναι ότι ορισμένοι εργοδότες εξακολουθούν να εφαρμόζουν διακρίσεις λόγω φύλου και ηλικίας.  Οι γυναίκες απασχολούνται ενεργά στην οικονομία και κατά τη διάρκεια του 21ου αιώνα έχει σημειωθεί μείωση των διακρίσεων λόγω φύλου. Για παράδειγμα, σύμφωνα με την εταιρεία επαγγελματικών υπηρεσιών Grant Thornton International, έως το 2014, ο αριθμός των γυναικών μεταξύ των επιχειρηματικών ηγετών στη Ρωσία ήταν 43%, το οποίο αποτελεί το υψηλότερο ποσοστό στον κόσμο.  Η πιο διαδεδομένη διάκριση που ασκείται από τους εργοδότες είναι οι διακρίσεις λόγω ηλικίας, με τους μισθούς για τους άνδρες να μειώνονται μετά την ηλικία των 38 ετών και για τις γυναίκες μετά τα 44.

## Παραπομπές

Κατηγορία:Οικονομία της Ρωσίας
Κατηγορία:Ανεργία